寂寞是幫兇

《寂寞是幫兇》，係香港電視娛樂製作嘅單元劇節目，由布志綸旁白，演出者包括郭爾君、黃溢濠、陳健朗、曾澔暘，2020年4月18號到6月6號逢禮拜六22:45-23:45喺ViuTV播。節目講述5個同寂寞有關嘅社會悲劇個案。

呢個節目由同類節目《回憶備份》班底負責製作，早喺2018年上半年籌備，喺2019節目巡禮介紹過，本嚟計劃2019年播。不過節目製作時間比預期長，結果決定推遲到2020年播，並喺2020節目巡禮再介紹多次。另外，呢個節目有非官方嘅Facebook同Instagram討論專頁，開播之前畀好多人誤會係節目組人員打理嘅，之後主動澄清返只係非官方交流區。

呢個節目主題曲《一個一個人》由布志綸主唱，片尾曲《一起一個人》由李拾壹主唱；插曲《孤者夢遊》由張蔓姿主唱。

主要演員
郭爾君 飾 草草
黃溢濠 飾 A.J.
陳健朗 飾 波叔
曾澔暘 飾 阿碌

每集一覽

ViuTV：寂寞是幫兇

電視節目變遷 

2020年ViuTV節目